b'\n_START_ARTICLE_\nDouglas Murray\n_START_SECTION_\nTidlig del av livet\n_START_PARAGRAPH_\nMurray ble f\xc3\xb8dt og vokste opp i Hammersmith,\xc2\xa0London med en engelsk mor og en skotsk far. Hans mor var ansatt i av statsadministrasjonen og hans far var en l\xc3\xa6rer, likesom hans bror. Hver sommer pleide han i sin ungdom \xc3\xa5 dra til sitt fars f\xc3\xb8dested, Isle of Lewis, der han forlystet seg ved fiske. Hans bestefar p\xc3\xa5 farssiden var rektor ved Tong School, der Mary AnneLeod gikk, som er president Trumps mor.\n_START_SECTION_\nUtdanning og utgivelser\n_START_PARAGRAPH_\nMurray ble utdannet ved West Bridgeford School og ble tildelt et stipend for musikkstudier ved St. Benedict\xe2\x80\x99s School, og senere ved Eton College, f\xc3\xb8r han studerte engelsk videre ved Magdelen College, Oxford._NEWLINE_Mens han enn\xc3\xa5 var i sitt andre \xc3\xa5r ved Oxford skrev han 19 \xc3\xa5r gammel en biografi om Lord Alfred Douglas, som ble beskrevet av Christopher Hitchens som \xc2\xabmesterlig\xc2\xbb. Etter \xc3\xa5 ha forlatt Oxford, skrev Murray et stykke, Nightfall om den svenske diplomaten Raoul Wallenberg. I 2005 utgav han et forsvar for neokonservatisme: Neoconservatism: Why We Need It. I den forbindelse foretok han en tour for sin bok rundt i USA. I 2007 bidro han til \xc3\xa5 forfatte Towards a Grand Strategy for an Uncertain World: Renewing Transatlantic Partnership av Gen. Dr. Klaus Naumann, general John Shalikashvili, feltmarskalk Lord Inge, admiral Jacques Lanxade og general Henk van den Breemen. _NEWLINE_Murrays Bloody Sunday ble tildelt Christopher Ewart-Biggs Memorial-prisen for 2011-2012. I juni 2013 ble hans e-bok Islamophilia: A Very Metropolitan Malady publisert. Hans siste bok The Strange Death of Europe: Immigration, Identity, Islam ble utgitt i mai 2017. Der dokumenterer han sine personlige erfaringer fra en reise gjennom Europa, for \xc3\xa5 fortelle om den ekstraordin\xc3\xa6re immigrasjonen til Europa.\n_START_SECTION_\nMurray i offentligheten\n_START_PARAGRAPH_\nMurray har opptredt p\xc3\xa5 flere britiske samfunnsaktuelle programmer, deriblant BBCs Question Time,\xc2\xa0This Week,\xc2\xa0HardTalk,\xc2\xa0Today-programmet,\xc2\xa0The Big Questions,\xc2\xa0og\xc2\xa0Daily Politics der han flere ganger har debattert multikulturalisme, som han har beskrevet som \xc2\xabid\xc3\xa9en om at regjeringer b\xc3\xb8r b\xc3\xb8ye seg bakover og tilpasse seg til immigranter\xc2\xbb. Murray har skrevet for The Guardian og Standpoint, og i 2012 ble han utvnevnt medredakt\xc3\xb8r i The Spectator. Han har stilt p\xc3\xa5 invitasjon som debattant ved Cambridge Union, Oxford Union, og har deltatt i flere Intelligence Squared og Intelligence Squared US-debatter.'